Me moribe de ganas per trucar en a puerta de casa nuestra con ixe trucador faliforme ya de raso robinoso, dentrar en era e recontar á os míos as mías nabegazions e toz míos betuperios. Pero cuan i plegué cuasi no' n trobé de chen á la que poder contar-li-ne. A epopeya que yo plegabe de bibir soi zierto de que sólo tendría un sentito completo en l'inte en que yo li'n recontase, bella nuei, á la mía chen, posatos toz en as cadieras, arredol de o fogaril de casa nuestra, beyendo lo altas que  puyaban as Ramas a nuei aquera. Cuento contato per a chaminera entalto ha bolato '" en aquers tiempos ya no bi eba chen feliz arredol de o fuego ni en o fogaril de casa nuestra brincaban, como antismás, os biellos dimoniez.